Գեղամ Ղարիբջանյան

Գեղամ Տիրանի Ղարիբջանյան (հոկտեմբերի 2, 1951(1951-10-02), Երևան, Հայկական ԽՍՀ, ԽՍՀՄ,  Հայկական ԽՍՀ), Հայաստանի պետական գործիչ, դիվանագետ, Կատարի Պետությունում Հայաստանի Հանրապետության արտակարգ և լիազոր դեսպան։ Նախկինում՝ Իրանի Իսլամական Հանրապետությունում և Արաբական Միացյալ Էմիրություններում Հայաստանի Հանրապետության արտակարգ և լիազոր դեսպան, Հայաստանի Ազգային ժողովի գլխավոր քարտուղար-աշխատակազմի ղեկավար, Հայաստանի Հանրապետության արտաքին գործերի նախարարի տեղակալ։


== Կենսագրություն ==
Գեղամ Տիրանի Ղարիբջանյան ծնվել է 1951 թ., հոկտեմբերի 2-ին, Երևանում,  Հայկական ԽՍՀ։ 1981 թ. ամուսնացել է Աիդա Ավագյանի հետ (1958, հունվար 14, Երևան,  Հայկական ԽՍՀ)։ Ունեն երկու դուստր, մեկ որդի և երեք թոռ։


== Կրթություն ==
1968–1973 թթ.- Երևանի պետական համալսարան, արևելագիտության ֆակուլտետ։
1994 թ.- ԱՄՆ-ի Հարավային Կալիֆորնիայի համալսարան / USC /, հանրային կառավարման բարձրագույն կուրսեր։


== Աշխատանքային գործունեություն ==
հոկտեմբեր 1973 թ. – հունվար 1978 թ. – Սփյուռքահայության հետ մշակութային կապի կոմիտե, ավագ խորհրդական։
հունվար 1978 թ. – հունվար 1981 թ. – երկարատև գործուղում Իրան՝ որպես պարսկերեն լեզվի թարգմանիչ։
հունվար 1981 թ. – մայիս 1991 թ. – Սփյուռքահայության հետ մշակութային կապի կոմիտե, ավագ խորհրդական, բաժնի վարիչ։
մայիս 1991 թ. – հունիս 1995. – ՀՀ աշխատանքի և սոցիալական ապահովության նախարարի տեղակալ։
հուլիս 1995 թ. – փետրվար 1999 թ. – ՀՀ Ազգային ժողովի պատգամավոր,ՀՀ ԱԺ սոցիալական, առողջապահության և բնության պահպանության հարցերի մշտական հանձնաժողովի փոխնախագահ,ապա նախագահ,
ՀՀ ԱԺ Հայաստան – Իրան բարեկամության խմբի նախագահ,
ՀՀ ԱԺ և ՌԴ Դաշնային ժողովի միջխորհրդարանական հանձնաժողովի փոխնախագահ,
ԱՊՀ միջխորհրդարանական վեհաժողովում սոցիալական հանձնաժողովի փոխնախագահ,
ՀՀ ԱԺ «Սոցիալական պետություն» պատգամավորական խմբի հիմնադիր։14 հունվար 1999 թ. – ՀՀ Նախագահի հրամանագրով շնորհվել է "արտակարգ և լիազոր դեսպան" դիվանագիտական աստիճան
հունվար 1999 – հունվար 2005 թ. – Իրանի Իսլամական Հանրապետությունում Հայաստանի Հանրապետության արտակարգ և լիազոր դեսպան
օգոստոս 2001 թ. – հունվար 2005 թ. – Կատարի Պետությունում Հայաստանի Հանրապետության արտակարգ և լիազոր դեսպան (նստավայրը՝ Թեհրան,Կատարում հավատարմագրված առաջին ՀՀ դեսպան)
հունվար 2005 թ. – հունվար 2009 թ. – ՀՀ արտաքին գործերի նախարարի տեղակալ։
հունվար 2009 թ. – փետրվար 2012 թ. – ՀՀ Ազգային ժողովի գլխավոր քարտուղար-աշխատակազմի ղեկավար
մարտ 2012 թ. –  սեպտեմբեր 2018 թ. - Արաբական Միացյալ Էմիրություններում Հայաստանի Հանրապետության արտակարգ և լիազոր դեսպան
մայիս 2013 թ. – Կատարի Պետությունում Հայաստանի Հանրապետության արտակարգ և լիազոր դեսպան (նստավայրը Աբու-Դաբի)
մայիս 2019թ.- հոկտեմբեր 2021թ.-Կատարի Պետությունում Հայաստանի Հանրապետության արտակարգ և լիազոր դեսպան (նստավայրը Դոհա, Կատարում ՀՀ առաջին ռեզիդենտ դեսպան)


== Այլ տեղեկություններ ==
1998 թ. – Բնության և հասարակության մասին գիտությունների Միջազգային ակադեմիայի իսկական անդամ։
1998 թ. – Արտաքին տնտեսական կապերի և կառավարման ինստիտուտի իրավագիտության պատվավոր դոկտոր։


== Մասնակցություն միջկառավարական հանձնաժողովներին՝ ==
2004թ.-2009թ. Հայ–չինական, հայ-հնդկական, հայ–լիբանանյան միջկառավարական հանձնաժողովների հայկական կողմի նախագահ։
Հայ-ռուսական, հայ–վրացական միջկառավարական հանձնաժողովների անդամ։


== Պարգևատրումներ ==
2021 թ. - Կատարի Պետության էմիր շեյխ Թամիմ բին Համադ Ալ Թանիի հրովարտակով հայ-կատարական երկկողմ հարաբերությունների զարգացման գործում ունեցած բացառիկ ծառայությունների համար պարգևատրվել է «Ալ-Վաջբա» բարձրագույն շքանշանով
2017 թ. – Հայրենիքին ու ժողովրդին մատուցած ծառայությունների ու վաստակի բարձր գնահատանքով Գարեգին Բ Ծայրագույն Պատրիարք եւ Ամենայն Հայոց Կաթողիկոսի ձեռամբ Հայաստանյայց Առաքելական Սուրբ Եկեղեցու Սուրբ Ներսես Շնորհալի պատվո բարձր շքանշան։
2011 թ. – Նախագահ Սերժ Սարգսյանի հրամանագրով պարգևատրվել է Մխիթար Գոշի մեդալով։
2011 թ. – «Վահան Թեքեյան» հիմնադրամի ոսկե մեդալ։
2009 թ. – ՀՀ պաշտպանության նախարարի կողմից «Դրաստամատ Կանայան» մեդալ։
2009 թ. – ՀՀ արտաքին գործերի նախարարության գործունեության մեջ ունեցած անգնահատելի ներդրումի և հայ դիվանագիտության կայացմանը բերած մեծ նպաստի համար ՀՀ արտաքին գործերի նախարար Էդվարդ Նալբանդյանի կողմից շնորհակալագիր։
2007 թ. – «Ֆրիտյոֆ Նանսենի» ոսկե մեդալ։
2007 թ. – ՌԴ հասարակական պարգևների ազգային կոմիտեի «Մեծն Իշխան Վլադիմիրի» 2-րդ աստիճանի շքանշան։
2007 թ. – ՀԱՊԿ 15-ամյակի հոբելյանական մեդալ։
2007 թ. – «Չորրորդ համահայկական խաղերի» կազմակերպման համար շնորհակալագիր Համաշխարհային և կազմակերպչական կոմիտեների նախագահների կողմից։
2007 թ. – ՀՀ ոստիկանության կողմից «Համագործակցության ամրապնդման համար» մեդալ։
2006 թ. – Հյուսիս-Կովկասյան ռազմական օկրուգի մեդալ։
2006 թ. – Հայ-իրանական գիտամշակութային հարաբերություններում ունեցած վաստակի համար ՀՀ ԳԱ նախագահության պատվոգիր։


== Դիվանագիտական աստիճանը ==
արտակարգ և լիազոր դեսպան


== Օտար լեզուների իմացությունը ==
ռուսերեն, պարսկերեն, անգլերեն


== Ծանոթագրություններ ==